google/wiki40b huggingface dataset:
Gloppen Jentekor

Gloppen Jentekor er et kor fra Sandane i Gloppen kommune. Koret ble etablert i 1969 av korets dirigent i nær 30 år, Ellen Johanne Mjelva. Mjelva løftet koret til et av de beste jentekorene i landet, og de vant en rekke priser. I 1990 ble koret tildelt Fylkeskulturprisen i Sogn og Fjordane.
I 1991 gav koret ut albumet «Gloppen jentekor», men blant annet Øyvind Lyslo.
Stansfield Turner

Biografi

Etter å ha gått ut ved Highland Park High School i 1941 begynte han å studere ved Amherst College. Deretter begynte han på sin militærtjeneste i United States Navy hvor han ble utdannet ved United States Naval Academy. Han fullførte deretter sin etterutdanning ved Oxford University, hvor han ble uteksaminert med en mastergrad (MA) i 1950. Under hans militære karriere tidlig på 1960-tallet var han blant annet kommanderende offiser på missilkrysseren USS «Horne» (CG-30).
Fra 1972 til 1974 var Turner president i Naval War College, før han ble utnevnt til kommandør av United States Second Fleet med ansvaret for Atlanterhavet fra Nordpolen til Karibien. I 1977 ble han av president Jimmy Carter (tidligere klassekamerat ved Naval Academy) utnevnt til ny direktør for Central Intelligence Agency (CIA). Etter denne perioden bedrev Turner tiden som forfatter samtidig som han hadde flere verv i amerikanske konserner, blant annet i Monsanto.
I 1991 ble han gjesteforeleser ved University of Maryland, hvor han med tiden også ble seniorforsker inntil han pensjonerte seg på begynnelsen av 2000-tallet. Turner har mottatt en rekke hedersbevisninger, blant annet Distinguished Service Medal, Legion of Merit med to gullstjerner, Bronze Star Medal og FNs Koreamedalje.
Turner var gift med Eli Karin Tjelta fra Stavanger, som døde i en flyulykke i Costa Rica i januar 2000.
Svein Tore Holsether

Karriere

Holsether kom fra stillingen som konsernsjef i Sapa AS (2011-2015). Tidligere var han konserndirektør med ansvar for fusjoner og oppkjøp i Orkla (2010-2011), sjef for forretningsområdet Sapa Asia & Middle East (2010), finansdirektør i Sapa AB (2007-2010), finansdirektør i Orkla Specialty Materials (2006-2007), finansdirektør i Elkem ASA (2005-2006), finansdirektør i Elkem ASA North American Division (2003-2005) og konserncontroller og finansanalytiker i Elkem ASA (1997-2003).

Verv

Holsether sitter styret i International Fertilizer Association, i Executive Committee for World Business Council for Sustainable Development (WBCSD) og er kommisjonær i Business & Sustainable Development Commission. Holsether var styremedlem i Renewable Energy Corporation ASA (REC) i 2011-2012.

Utdanning

Holsether har en BSc med spesialisering i Finance & Management fra University of Utah, USA.
Absolute Music 24

Absolute Music 24 er det 24. samlealbumet i den norske Absolute Music-serien og ble utgitt i 1998.
Årstad kommune

Årstad kommune er en tidligere kommune i Hordaland, som omfattet nordlige deler av Bergensdalen, med områdene Årstad, Kronstad, Solheim, Fridalen, Landås og Slettebakken, samt Svartediket, Hardbakkedalen, Isdalen, Våkendalen og deler av de omliggende byfjellene Løvstakken, Blåmanen, Rundemanen og Ulriken. Den ble innlemmet i Bergen kommune ved lov av 26. mars 1915 og med virkning fra 1. juli 1915. Årstad herred hadde 10 774 innbyggere og omfattet 21,37 km² ved kommunesammenslåingen. Lokalavisen Årstadposten dekker den tidligere kommunen.
Gamle Årstad kommune er i dag delt mellom bydelene Bergenhus og Årstad. De delene som hører til bydelen Bergenhus er selve strøket Årstad og Svartediket Hardbakkedalen, Isdalen og Våkendalen med omliggende deler av Blåmanen, Rundemanen og Ulriken. De delene som hører til bydelen Årstad er Kronstad, Solheim, Fridalen, Landås og Slettebakken, med omliggende deler av Løvstakken og Ulriken. Bydelen Årstad omfatter i tillegg Fantoft, Minde og deler av Nattland fra gamle Fana kommune, og deler av Gyldenpris fra gamle Laksevåg kommune.
Tyrkisk lira

Historie

På grunn av hyperinflasjonen Tyrkia opplevde fra 1970- til 1990-tallet, ble den tyrkiske valutaen kraftig devaluert. Fra et gjennomsnitt på 9 lira pr. amerikansk dollar, på slutten av 1960-tallet, var vekslingskursen hele 1,65 millioner lira pr. amerikansk dollar i slutten av 2001. Statsminister Recep Tayyip Erdoğan kalte dette en «nasjonal skam».
Selv om tilstanden bedret seg litt etter dette, vedtok det tyrkiske parlamentet en lov i slutten av desember 2004 som tillot at man fjernet seks nuller fra valutaen.
Med revalueringen av den gamle valutaen er det bare den rumenske valutaen leu (som ble revaluert i juli 2005) som er mindre verd i verden i dag.
I august 2018 falt den tyrkisk lire på sitt laveste nivå noensinne. Det gjør at turismen i Tyrkia vokser, siden den tyrkiske valutaen er så lav.
Basketball under Sentralamerikanske og karibiske leker 2014

Basketball under Sentralamerikanske og karibiske leker 2014. Basketball var en av flere sporter i de 22. sentralamerikanske og karibiske leker som ble arrangert i Veracruz i Mexico i perioden 14. til 30. 2014. Det var 22. gangen som basketball var med i de sentralamerikanske og karibiske leker. Det var to turneringer, en for menn og en for kvinner. Den dominikanske republikk vant mennenes turnering og Cuba vant dameturneringen.
Bonifatius II

Bonifatius II (antagelig født i Roma, død 17. oktober 532 i Roma) var pave fra 17. september 530 til sin død i 532.

Bakgrunn

Han var født østgoter, og i følge Liber Pontificalis sønn av en mann ved navn Sigisbald.  Fra tidlig ungdom tjente han kirken, var under Felix IVs pontifikat erkediakon, og fikk stor innflytelse i både den kirkelige og den sivile maktsfære.

Pave

Han var den første germanske pave. Årsaken til hans utnevnelse var den innflytelsesrike gotiske konge Atalarik. 
Måten Bonifatius ble utnevnt ttil åpave på, er bemerkelseverdig. For å forhindre partisplittelser mellom romere og goter, lot Felix IV på dødsleiet samle omkring seg representanter for presteskapet samt noen senatorer og patrisiere, hvorpå han overleverte det pavelige palliet til Bonifatius, erklærte ham som sin etterfølger, og truet med å ekskommunisere dem som ikke anerkjente Bonifatius. Etter at Felix døde, besteg Bonifatius følgelig på pavetronen, men bortimot 60 prester netket å betrakte ham som rettmessig, og var redde for den innflytelse goterne hadde skaffet seg i den romerske kirke. De utså i stedet Dioskurus til motpave, og  de begge ble konsekrert på samme dag, den 22. september 530, Bonifatius i Juliusbasilikaen. Dette var den syvende skismaet i kirken.  Dioskurus døde allerede 22 dager etter, hvorpå Bonifatius' autoritet ble anerkjent av alle. Agapetus I skulle fem år senere brenne Bonifatius' anathema over Dioskurus.
Bonifatius II bekreftet bestemmelsene fattet på synoden i Orange (529), som lærte at den guddommelige nåde alltid er nødvendig for frelse. Dette var et viktig ledd i den katolske kirkes avvisning av både pelagianismen og semipelagianismen.
Bonifatius endret årsnummereringen i den julianske kalender fra Ab Urbe Condita til Anno Domini.
I 531 forsøkte pave Bonifatius å forordne det slik at hans etterfølger skulle bli Vigilius, men den romerske klerus motsatte seg dette, og han måtte trekke det tilbake. Men noen år senere ble Vigilius uansett valgt til pave.
Bonifatius ble begravet i Peterskirken den 17. oktober 532.
Bonifatius II er den første pontifex i rekken fra Peter og fremover som i ettertrid ikke er blitt helligkåret.
Agder Folkehøgskole

Agder Folkehøgskole er en frilynt folkehøgskole i Kristiansand kommune, ca. 25 minutter (17 km) unna sentrum. Skolen eies av Agder Høgskolelag og ligger vakkert til ved skjærgården. Slagord: Love What You Do! - Do what you love! 
Skolen ligger i Søgne i Kristiansand kommune, innenfor Ny-Hellesund. Agder Folkehøgskole har ca. 120 elevplasser, og man kan velge om man vil bo i enkelt- eller dobbelthybel. Elevene bor på skolens internat. Hovedinternatet er delt opp i 6 deler fordelt på 3 etasjer. I tillegg bor noen elever i leiligheter og på skolens kurssenter, populært kalt hotellet.
Indologi

Indologi betegner det vitenskapelige studiet av Indias historie, språk og kulturer. Den moderne indologiske forskning tok til på slutten av 1700-tallet, ved grunnleggelsen av «The Asiatic Society of Bengal» (1784) ved William Jones. Andre pionerer var Charles Wilkins og Henry Thomas Colebrooke. Indologien hadde sin storhetstid på 1800-tallet, da særlig den tyske indologien spilte en banebrytende rolle.

Reisende og misjonærer

De første europeerne som beskjeftiget seg med studiet av Indias kultur var reisende og misjonærer på 1600- og 1700-tallet. En av de første var den nederlandske misjonæren Abraham Rogerius, hvis De Open-Deure tot het verborgen Heydendom («Den åpne dør til den skjulte hedendom») utkom i 1651. Jesuittmisjonæren Johann Ernst Hanxleden, som virket på Malabarkysten, lærte seg indiske språk og skrev en utrykt sanskrit-grammatikk. Den viktigste av misjonærene var imidlertid Paolino de St. Bartholomeo, som skrev to sanskrit-grammatikker og flere avhandlinger og bøker, blant andre Systema Bhramanicum (1792).

Engelskmennene i India

Samtidig var også engelskmennene i Det ostindiske kompanis kolonier begynt å interessere seg for indisk språk og litteratur. Generalguvernøren Warren Hastings selv ga støtet til dette, da han lot gamle indiske rettsbøker oversette til engelsk. Den første engelskmannen som lærte sanskrit var Charles Wilkins, som i 1785 utga en engelsk oversettelse av Bhagavad gitā, den første direkte oversettelsen fra sanskrit til et europeisk språk. Viktigere var William Jones, som grunnla The Asiatic Society i Bengal og begynte å utgi sanskrit-verk på originalspråket. Det var også Jones som fastslo det språklige slektskapet mellom sanskrit og latin, gresk og de andre indoeuropeiske språkene. Arbeidet hans ble fortsatt av Henry Thomas Colebrooke og Alexander Hamilton.

Indologien i Tyskland

De første engelske oversettelsene var raskt blitt oversatt til tysk. Georg Forsters oversettelse (1791) av Jones’ engelske oversettelse av Kālidāsas Šakuntalā begeistret for eksempel Goethe og Herder. De tyske romantikerne var begeistret for all fremmed litteratur og følte seg spesielt tiltrukket av India. Den som grunnla den vitenskapelige indologien i Tyskland var Friedrich Schlegel, som 1803–04 studerte under Alexander Hamilton i Paris. I 1808 utga han Über die Sprache und Weisheit der Inder («Om indernes språk og visdom»). Samtidig var broren August Wilhelm Schlegel den første som foresto tekstutgaver og oversettelser av verk på sanskrit i Tyskland. I 1818 ble han Tysklands første professor i sanskrit ved universitetet i Bonn. Studiet av sanskrit ble tatt opp av Franz Bopp, som grunnla den sammenlignende språkforskningen og utforsket indisk litteratur.
Gene Hackman

Biografi

Hackman ble født i San Bernardino i California. Hans foreldre skilte seg da han var barn, og han flyttet derfor mye rundt før han slo seg ned i Illinois, hvor han bodde sammen med sin bestemor. 16 år gammel dro han hjemmefra for å verve seg i marineinfanteriet, der han tjenestegjorde i 3 år som radiooperatør. Etter tjenesten flyttet han til New York og tok flere mindre jobber. Han studerte deretter fjernsynsproduksjon og journalistikk ved Universitetet i Illinois.
I en alder av 30 år bestemte Hackman seg for å bli skuespiller. Han ble med i delstatsteateret i California, men flyttet etterhvert tilbake til New York, hvor han spilte i flere mindre teaterstykker. I 1964 fikk han endelig tilbud om jobb på Broadway, og dette åpnet døren til filmroller. Hackmans første rolle var i filmen Lilith, med Warren Beatty i hovedrollen. En rolle i Bonnie and Clyde fra 1967 førte til at han ble nominert til Oscar for beste birolle. I 1971 ble han igjen nominert i samme kategori, denne gang for filmen I Never Sang for My Father. Det neste året vant han Oscar for beste mannlige hovedrolle som «Jimmy 'Popeye' Doyle» i filmen Brennpunkt New York. 
Mot slutten av 1980-tallet var Hackman blitt en høyt respektert skuespiller, og han ble Oscar-nominert for beste hovedrolle i Mississippi Burning i 1988. I 1992 vant han sin andre Oscar for rollen i westernfilmen Nådeløse menn, også denne gangen for beste mannlige birolle.
Hackman er en av sin tids mest tiljublede skuespillere. I over 40 år har han spilt et stort spekter av roller, ikke kun på det store lerretet, men også i fjernsynsproduksjoner og på scenen. Han huskes også for rollen som Lex Luthor i Superman (1978), Superman II (1980) og Superman IV: The Quest for Peace. Han huskes også fra filmer som Behind Enemy Lines, Meksikaneren, Rødt hav og Firmaets mann. 
Hackmans første hustru var Fay Maltese. De fikk tre barn, men skilte lag i 1986 etter 30 års ekteskap. I 1991 giftet Hackman seg med Betsy Arakawa. De bor i Beverly Hills. 
I april 2008 uttalte Hackman at gav seg som skuespiller. Begrunnelsen var at han lei bransjen og lei av å bli tilbudt roller som bestefar. Han hadde sin siste filmrolle i Welcome To Mooseport fra 2004
Kashiwazaki

Jordskjelvet i 2007

Et jordskjelv styrke 6,8 inntraff på kysten utenfor Kashiwazaki 16. juli 2007. Minst 7 personer ble drept og mer enn 700 skadet. Skjelvet førte også til en brann i en transformator i kjernekraftverket og til lekkasje av radioaktivt vann.
Tom Mathisen & Herodes Falsk

Tom Mathisen & Herodes Falsk var en norsk musikk- og humorgruppe som ble dannet av de tidligere Prima Vera-medlemmene Tom Mathisen og Herodes Falsk etter bruddet med Jahn Teigen i 1984.

Historien

Herodes Falsk ga i 1984 ut sin første soloplate Born in Drammen, som har et cover som nesten identisk med Bruce Springsteens Born in the U.S.A., som ble utgitt tidligere samme år. Året etter ble album nr. 2, Falskboy, gitt ut. På dette albumet medvirker også Tom Mathisen og Marius Müller. Samme år ga Tom & Herodes ut sin første plate sammen, under navnet Viggo & Reidar. Juleplaten En jul i containeren ble også utgitt i 1985, men ble ingen salgsuksess. I 1986 ga de ut en ny plate under eget navn, albumet Fusk, som ble en liten suksess. Etter den suksessen ble albumet Hubaluba utgitt i 1987. Albumet inneholder en rekke parodier av flere norske artister, bl.a Terje Tysland og a-ha. Året etter ble det både ny plate og spillefilm. Begge utgivelsene hadde samme tittel, nemlig Showbiz. Albumet inneholdt blant annet låten «Vi er gærne vi», filmen var en moderne vri på Askeladden-eventyr Gullslottet som hang i luften
Etter dette gikk de over til Viggo & Reidar igjen. Albumet Tidligere utgitt på alvor ble utgitt i 1989 og inneholdt hiten «Hutsi Tutsi». Etter dette begynte ting å skje med duoen. I 1990 lagde de albumet Fylla har skylda, og tittelåta ble duoens store gjennombrudd. Egentlig var låta bare ca. 30 sekunder, lang men så ville plateselskapet ha den lenger. Året etter ble albumet Alle fine damer har en stygg venninne laget, og det ble en ny suksess. Etter en pause fra studioet ble albumet To grunner til ikke å ha sex i kveld lansert i 1993. Albumet gjorde også stor suksess og duoen var omtrent like populær som Prima Vera var nesten 10 år tidligere. Oppfølgeren Funky Fisk ble utgitt i 1994, og inneholdt blant annet superhiten «Livet er lett og gjøre vanskelig». Året etter fikk duoen eget TV-program på TVNorge, hvor figurer som blant annet Ante Valente var å finne. Det samme gjaldt diskofigurene Børre & Gibb, som senere samme år ga ut en plate under albumtittelen Børre & Gibb. 
Etter stor suksess tok de seg igjen en pause, og Herodes Falsk ga ut albumet Sånn er jeg bare og det er du også. I 1997 var duoen tilbake med albumet Chili kick, og så tok de igjen en pause til i 2000, da ble de gjenforent med Jahn Teigen etter Marius Müller sin bortgang noen måneder tidligere. Hans høyeste ønske var å gjenforene Prima Vera, men gutta sa stadig nei, men etter Müllers bortgang ble det ja. Prima Vera ga ut samleplaten Prima Vera Show som inneholdt de beste låtene de hadde på 1970- og 1980-tallet, og dro på turné. VHS og DVD av en av konsertene de hadde det året ble utgitt året etter. I 2003 var duoen igjen på farten, og sammen med komikeren Alex Rosén ga de ut albumet Credo Zeppo. Albumet ble ikke noen særlig suksess, men hadde en publikumsfavoritt med tittelen «Jeg vil råtne når jeg dør». Albumet var produsert av Tom Pettersen. I 2007 fortalte duoen at de ga seg. En samleplate ble utgitt samme år med tittelen De Beste (Falsk/Mathisen).
ViaNova

ViaNova AS er holdingselskap for de to selskapene Vianova Systems og ViaNova Plan og Trafikk. Selskapet ble etablert i 1988 i nært samarbeid med firmaet Dr.ing Aas-Jakobsen for å tilby rådgivende ingeniørtjenester innenfor samferdsel, med spesiell vekt på bruk og utvikling av programvare innenfor denne bransjen. Hovedkontoret er i Sandvika, Bærum. ViaNova deltok på en rekke interessante vegprosjekter i det sentrale Østland, som Festningstunnelen, Svartdalstunnelen, Ekebergtunnelen m.v.
Etter at selskapet på 1990-tallet hadde vokst fra 25 ansatte til 70 og hadde fått stor suksess med IT-systemet Novapoint (tidligere NovaCAD), som ble tatt i bruk over hele Norden, ble det i 2000 gjennomført en fisjon som førte til opprettelsen av et selskap for planlegging og prosjektering av veger og gater og et selskap som arbeidet med IT.
Haugesund-dialekt

Haugesund-dialekt er talemålet som brukes i Haugesund og omegn.

Hankjønn

Hovedregel:
Ein gutt – gutten – flærre guttar – alle guttane

Hunkjønn

Hovedregel:
Ei jenta – jentå – flærre jentårr – alle jentene
Ei dør – dørå – flærre dørårr – alle dørene

Intetkjønn

Hovedregel:
Ett hus – huse – flærre hus – alle husene/å
Ett eple – eple – flærre eplårr – alle eplene

Verb

Alle verb har a-ending i infinitiv, som for eksempel i «å skriva», bortsett fra i nå-verb som «å gå» og «å nå».

Svake verb

A-verb:
Å snoffla – snoffle – snoffla – har snoffla 
E-verb:
Å spilla – spille – spillte – har spillt
Å prøva – prøve – prøvte – har prøvd-/t 
Nå-verb:
Å nå – når – nådde – har nådd
Å spy – spyr – spydde – har spydd

Sterke verb

Å hiva  - hive -heiv - har heve (å hiva= å kaste)
Å slita – slite – sleit – har slete/slitt
Å krypa – krype – krøyp – har krøpe

Personlige pronomen

Subjektsformer:
Ental: Eg, du, han, hu, de
Flertal: Me, dåkke, di/dei
 Objektsformer:
Ental: Meg, deg, (h)an, henna/na, de
Flertal: Oss, dåkkårr, di/dei

Eiendomspronomen

Ental:
Hankjønn: Min, din, (h)ans, hennas/nas
Hunkjønn: Mi, di, (h)ans, hennas/nas
Intetkjønn: Mitt, ditt, (h)ans, hennas/nas
Flertal:
Våres/våras, dåkkas

Spørreord

Bokmål – Haugesund-dialekt
Hva – ka
Hvilken — kass/ka
Hvor – kor
Hvem – kim/kem
Hvorfor – koffårr
Hvordan – koss/kossen

Sosiolekt

Tradisjonelt har det vært to språk i Haugesund: "Pent haugesundsk" og "haugesundsk". Pent haugesundsk er normert talespråk i retning av dansk språk og bokmål. Denne sosiolekten har forekommet i sentrum og blant borgerskapet og handelsstanden. Men dette er ikke lenger like tydelig. Eksempler på pent haugesundsk er «ikke» i stedet for «ikkje», «jeg» i stedet for «eg», «frem» i stedet for "fram", osv. Kort sagt benyttet man seg av bokmålsformene av mange sentrale ord og bøyninger. 
Det er også store dialektforskjeller i omegnen rundt Haugesund. På Sør- og Vest-Karmøy benytter man seg for eksempel av e-endinger hvor man i Haugesund benytter seg av å-endinger; "trappå" blir "trappe" osv.
I Sveio i nord benytter man seg av o-endinger, noe som gjør at man sier "trappo". Slik er det også østover mot Vindafjord kommune.
Pseudacrossus

Utseende

Middelsstore, avlange, mørke gjødselbiller. Hodet er forholdsvis bredt skovlformet, litt innbuktet foran. Pronotum er ganske tett og kraftig punktert.

Levevis

Disse billene lever i møkk og er hyppigst på steder der husdyr beiter.

Utbredelse

Gruppen er vidt utbredt i Palearktis men mangler i Vest- og Nord-Europa. Pseudacrossus lutulentus er eneste arte i Nord-Amerika.
Hegemonius

Hegemonius eller Pseudo-Hegemonius var en kristen forfatter fra 300-tallet. Han er bare kjent for verket som han antas å ha skrevet: Acta Archelai. Verket er en gjendrivelse av manikeismens lære, det er skrevet på gresk omkring år 350, men er bare bevart på latin. Verket er det eldste kjente og viktigste av de antimanikeiske skriftene. I tillegg til den latinske versjonen er noen deler av teksten bevart på gresk ved at de er gjengitt i Epifanios' Medisinskrin mot alle kjettere.
Verket er skrevet som en fiktiv debatt mellom Mani og en kristen biskop, Arkelaos. Debatten ender med at Mani rømmer når han går tom for argumenter, og en av hans disipler, kalt Turbo, gir deretter et sammendrag av Manis lære.
Turbos sammendrag er oversatt til norsk i antologien Manikeiske skrifter, 2011.
Vâlcea (fylke)

Administrativ inndeling

Fylket har to municipiu, ni byer og 75 comună.
Zapatillas

Zapatillas er det fjerde studioalbumet til den spanske musikkgruppa El Canto del Loco. Det ble utgitt 21. juni 2005 i Spania. Albumet er utgitt av Sony BMG. Det har en varighet på 41:31. Singlene fra albumet er «Zapatillas», «Volverá» og «Besos».
USA-mesterskapet i friidrett 2019

USA-mesterskapet i friidrett 2019 ble arrangert fra 25. til 29. juli 2019, på Drake Stadium i Des Moines i Iowa. 
Mesterskapet var også uttakningsstevne for internasjonale mesterskap, som VM i friidrett 2019, der de tre beste utøverne i hver øvelse kan bli tatt ut, gitt at de oppfyller kvalifiseringskravene til VM. Dersom en utøver som kommer på topp 3 i USA-mesterskapet uansett er kvalifisert fordi de er regjerende verdensmester eller Diamond League-vinner, kan den som kommer på fjerdeplass i øvelsen også delta i VM, slik at USA da kan stille med fire deltakere i denne øvelsen.

Resultater

Utøvere som ikke har greid kvalifiseringskravet til VM i friidrett 2019 enda, men disse kan bli tatt ut til VM etter USA-mesterskapet dersom de greier kvalifiseringskravene.
De Frie Evangeliske Forsamlinger UNG

De Frie Evangeliske Forsamlingers Barne- og Ungdomsråd (DFEF-BUR) er et av fellestiltakene i bevegelsen De Frie Evangeliske Forsamlinger (DFEF) i Norge. BUR koordinerer barne- og ungdomsarbeidet i bevegelsen. De Frie Evangeliske Forsamlingers Barne- og Ungdomsråd (DFEF-BUR) ble stiftet i 1991, og ble dannet med det formålet å styrke arbeidet blant barn og unge i bevegelsen. DFEF-BUR er et selvstendig, rådgivende og hjelpende organ for barne- og ungdomsarbeidet innen DFEF, og ønsker å være en støttepartner og ressurs for lederne og arbeiderne i alle de ulike barne- og ungdomsgruppene. Dette gjøres gjennom å formidler ledermateriell, og arrangerer kurs og konferanser for ledere i barne- og ungdomsarbeidet innen bevegelsen . BURs motto er: "Å vinne og disippelgjøre barn og ungdommer for Kristus og menigheten".

Tentro

DFEF-BUR en av samarbeidspartnerne i Tentro. Det er en frikirkelig konfirmasjonsundervisning, som kan velges i stedet for kirkelig eller borgerlig konfirmasjon.

FBU

DFEF-BUR en av medlemsorganisasjonene i Frikirkelig Barne- og Ungdomsunion (FBU).
Anna Marie Lyngstad Moe

Innspillinger

Hennes innspillinger av salmene «Å leva det er å elska» og «Alltid freidig når du går» ble ofte spilt i radio. I Ønskekonserten var dette de mest spilte nummerne etter «Når kastanjene blomstrer i Bygdø Allé» med Jens Book-Jenssen i 1950- og 1960-årene.
Turibus (Mexico by)

Turibus er et meksikansk selskap som opererer turistbusser i Mexico by. Bussene har to etasjer, og andre etasje er uten tak.